ત્યાર પછી વર્ષ ૧૯૭૯થી ૮૨ દરમિયાન હું જ્યારે નૈરોબી હતો ત્યારે ત્યાં વિદેશપ્રધાનની રૃએ આવેલા અને સફારી સૂટમાં સજ્જ થયેલા વાજપેયીજીને લોકોએ ભારતની સ્થિતિ વિશે વાત કરવા કહ્યું હતું, પરંતુ તેમણે વિદેશની ધરતી પર દેશની કોઈ આંતરિક સ્થિતિની ચર્ચા ન કરાય તેવું કડક સ્વરે જણાવીને પોતાની રાજનીતિ સ્પષ્ટ કરી હતી. ત્યાર બાદ વર્ષ ૧૯૮૪ની આસપાસ કચ્છમાં વિધાનસભાની ચૂંટણી પ્રચારાર્થે આવેલા અટલજીનું માધાપર ગામના લોકોએ રાત્રીના સમયે ભવ્ય સ્વાગત કર્યું હતું. તે વખતે મને માધાપરની રાજકીય સ્થિતિ વિશે પૂછ્યું હતું. છેલ્લે ૨૦૦૫ પછી જ્યારે તેઓ રાજકારણમાંથી દૂર થઈ ગયા હતા અને ધીરે- ધીરે તેમનું આરોગ્ય કથળતું જતું હતું ત્યારે તેમના છેલ્લી વખત મેં દર્શન કર્યા હતા.’